Springbok Schalk se suster Rene: "Ek's nie 'n slagoffer"
JY LEES NOU Springbok Schalk se suster Rene: "Ek's nie 'n slagoffer"
Haar lewe is weer heel, vertel René Burger ná haar skok-onthulling dat sy ontvoer en verkrag is
“Ek was moeg vir al die negatiewe energie en is nou net lus vir mooi dinge.”
Sy glo verkragting moenie ’n taboe-onderwerp wees nie. “Nie almal hoef in die openbaar daaroor te praat
“Ek het toe vir God gevra: Gee vir my ’n teken dat U tog bestaan. Dit was ’n sonskyndag. Op pad terug het dit begin reën.Toe verskyn die pragtigste reënboog. Dít was my teken. Dis asof ek vrede gekry het...”
"Ek kon nie eintlik té veel voor my pa en broers huil nie. Dit het hulle te veel ontstel. Ek moes sterk wees vir hulle."
Schalk, wat in daardie stadium 'n kniebesering gehad en by die huis aangesterk het, het haar een oggend nadat die polisie haar ondervra het en sy byna wou knak, styf vasgehou. Hy was sélf huil-kwaad oor alles waardeur sy moes gaan.
Sy glo ’n groot rede hoekom so baie vroue nie openlik oor verkragting praat nie is omdat hulle voel dis hul skuld.
“Dis só verkeerd. Ek het hope briewe gekry van vroue wat nog nooit daaroor gepraat het nie en jare met skuld saamleef. Hulle het my bedank dat ek openlik was. Die skrywer van Dis ek, Anna, wat aanvanklik die skuilnaam Elbie Lötter gebruik het vir dié boek oor hoe sy as kind gemolesteer is, het haar tweede boek onder haar eie naam, Anchien Troskie, gepubliseer, blykbaar ook omdat ek openlik oor verkragting gepraat het.
Diere verstaan Wanneer hulle twee gaan ry, praat René ook gereeld met haar perd, Aster, wat van hul Karooplaas naby Victoria-Wes kom. "Diere gee 'n mens baie vrede. Hulle verstaan jou pyn." Haar vriendin Nadia was goud werd."Sy het soms net geluister en niks gesê nie. My ander vriendinne sou soms oorkom vir 'n glas wyn of net kom kolwyntjies bak en geen druk op my plaas om te gesels nie. Hulle was ongelooflik goed vir my." En dan is daar die wonder van naaldekokers . . . “Dis so simbolies. Dis vir my die mooiste, mooiste goed. So ragfyn. Dis asof hulle in die son sit en lag. Hulle lyk altyd so vry en gelukkig.”